הורצ'טה

הוֹרְצָ'טָה (ספרדית) או אוֹרשָׁטָה (קטלאנית/ולנסית) הוא שמם של משקאות שונים על בסיס צמחי בעלי מרקם חלבי. לפעמים משקאות אלו מכילים גם חלב<ref></ref><ref></ref>. בספרד, המשקה מופק מאגוזי נמר טחונים ומושרים. בחלקים מסוימים של אמריקה הלטינית, הבסיס הוא אורז לבן, זרעי ז'יקרו, גרעיני מלון או שומשום, יחד עם תבלינים שונים. להורצ'טה גרסאות חמות וקרות, והיא עשויה לשמש כתוסף טעם במשקאות אחרים, כגון קפה קר.

מקור המשקה בצפון אפריקה<ref></ref>, וההערכה היא שבמהלך המאה ה-11 הוא התפשט לחצי האי האיברי<ref name="ocss2"></ref>. ישנם תיעודים מהמאה ה-13 של משקה דמוי-הורצ'טה שהוכן ליד ולנסיה<ref>Clifford A. Wright, Mediterranean Vegetables, 2012, , s.v. 'chufa'</ref>, שם המשקה נפוץ גם בימינו.

== אטימולוגיה ==
השם נובע כנראה מהמילה הלטינית לשעורה<ref>Lobscouse & Spotted Dog: Which It's a Gastronomic Companion to the Aubrey/Maturin Novels : Grossman, Anne Chotzinoff; Thomas, Lisa Grossman </ref>, (שעורה), ולמונח הנגזר ממנו hordeaceus (עשוי משעורה). השעורה קשורה למסורת ים תיכונית של משקאות על בסיס דגנים<ref name="Rios et al, 2017"></ref>, למרות שכיום רוב המשקאות מסוג זה אינם עשויים משעורה. שמות משקאות השקדים רוֹזָטָה (בצפון אפריקה), orzata (באיטלקית), orgeat (בצרפתית ובאנגלית) ו-sumada (יוונית) נובעים מאותו מקור.
horchatera}} מקרר ולנסיאני מסורתי

== סוגים ==
=== הורצ'טה דֶה צ'וּפָה, או: קוּנוּ אָיָה ===
המשקה המכונה כיום הורצ'טה דה צ'ופה או הורצ'טה דה צ'וּפָס<ref></ref> (או במדינות מערב אפריקה כמו ניגריה ומאלי, קונו אייה<ref name="dfh"></ref><ref name="newmilks"></ref><ref name="fatflush"></ref>), הוא הגרסה המקורית של הורצ'טה. הוא עשוי מאגוזי נמר מושרים, טחונים ולעיתים ממותקים<ref name="spainonafork/horchata"></ref><ref name="bake-street/horchata"></ref>.

המשקה פופולרי בספרד, ובמיוחד במחוז ולנסיה ובעיירה אלבוריה, שם קיימת מועצה רגולטורית כדי להבטיח את האיכות והעקיבות של המוצר<ref></ref><ref></ref>. לרוב הוא מוגש קר כמשקה מרענן בקיץ, ביחד עם פרטונים (fartons), עוגות שמרים מוארכות ואווריריות שאותן נהוג לטבול בהורצ'טה כדי שיספגו את המשקה.

=== הורצ'טה דֶה אָרוֹס ===
הורצ'טה במקסיקו
הורצ'טה דה ארוס מופקת מאורז, לעיתים בתוספת וניל וקינמון<ref></ref><ref></ref>. זהו הזן הנפוץ ביותר של הורצ'טה במקסיקו ובגואטמלה. באלוורז במקסיקו, נהוג לתבל אותה בפרחי ציפורני חתול אצטקיות. בארצות הברית, הוא פופולרי במסעדות ובחנויות גלידה מקסיקניות<ref>Emeril Lagasse, [http://www.foodnetwork.com/recipes/horchata Horchata Recipe : Food Network] Taste of Mexico, 2007.</ref><ref>[http://www.marthastewart.com/1067306/horchata Horchata Recipe & Video] - Martha Stewart.</ref><ref>[http://www.mexconnect.com/articles/2407-refreshing-rice-drink-horchata-de-arroz Refreshing Rice Drink: Horchata de Arroz] by Karen Hursh Graber 2003 (MexConnect).</ref>. כיום ניתן לרכוש את המשקה גם בגרסה מוכנה מראש וארוזה, או כאבקה להכנה ביתית.

=== סוגים נוספים של הורצ'טה ===
* בפוארטו ריקו ובוונצואלה נהוג להכין הורצ'טה גם מזרעי שומשום.
* בארצות שונות נהוג להכין הורצ'טה מגרעיני מלון מיובשים וטחונים. בקרב יהדות יוצאי ספרד בישראל, יוון וטורקיה משקה זה מכונה פִּיפִּיטָדָה (מהמילה פפיטס, גרעינים) או סוּבִּיָה, והוא מתובל במי ורדים או מי זוהר, ולפעמים מעורבב עם ערק.
* במרכז אמריקה נהוג להכין הורצ'טה מזרעי זִ'יקָרוֹ.
* באקוודור משתמשים בשם הורצ'טה למשקה שונה בתכלית, חליטה של צמחים אדומים.

==קישורים חיצוניים==

== הערות שוליים ==

קטגוריה:משקאות